rlitschk/wikidir huggingface dataset:
John Robert Isner (* 26. April 1985 in Greensboro, North Carolina) is en US-amerikaansch Tennisspeler. Isner speel van 2003 bit 2007 College Tennis an de University of Georgia. He weer lang Tiet de Nummer 1 vun de NCAA-Tennisranglist. In’t College Tennis hett Isner 139 Enzelt Siege schafft. Dormit weer he de spoodriekst Speler in de Historie vun den Universität vun Georgia. In’ Sömmer 2007 fung Isner sien Profiloopbahn up de ATP-Tour an. Sien bitlang gröttste Spood reck he bi dat ATP-Turnier vun Washington D.C., an dat he blots deelnehmen kunn, weil he en Wildcard kreeg, wiel en Verletzung an’ Rügg harr un he nahrücken kunn. He legg dor noch up Platz 416 vun de Weltranglist, kunn aber hier nahnanner Tim Henman, Benjamin Becker, Wayne Odesnik, Tommy Haas un Gaël Monfils besiegen un keem so in’t Finale, wo he aber mit 4:6, 6:7 tegen Andy Roddick verlor. Isners is 2,06 m groot un ok dorum is sien Upslag besünners good. In den Turnierverloop kunn he 144 Asse slahn. Up den Weg in’t Finale kunn he sien Spelen blots all in’ Tie-Break vun den darten Satz winnen. 2009 gung dat mit sien Karriere wat vöran. So keem he bi de Australian Open
Jasmin Schornberg (* 7. April 1986 in Lippstadt) is en düütsche Kanusportlersche. Na ehr Abitur is se 2005 na Augsborg togen, woneem se Medieninformatik studeert. Se is Liddmaat vun de Sportföddergrupp vun de Bundswehr in Sonthofen. To’n Kanusport keem Schornberg dör ehr Mudder. Mit twölf Johren is se dormit anfungen. Ehr Disziplin is de Kanuslalom. Bi de Weltmeesterschoppen 2009 in’t spaansche La Seu d’Urgell is es Weltmeestersche worrn. Internatschonalen Spood harr se bi tallrieke annere Wettstrieden, bi de se al teihnmol den Eersten Platz beleggt hett. Bi de Olympischen Spelen 2012 in London hett se för Düütschland an’n Kanuslalom deelnahmen un hett dor in’n Eener-Kajak den föfften Platz beleggt. Bito is Schornberg Model för Warfspots vun de HanseMerkur, vun de se ok sponsert warrt. In’n Kanuslalom is Schornberg een vun de wenigen Leistungssportlers, de mit en Manager arbeiten doot. 2002 – Juniorenweltmeesterschop: 1. Platz mit de Mannschop 2003 – Junioreneuropameesterschop: 3. Platz; 1. Platz mit de Mannschop 2004 – Juniorenweltmeesterschop: 1. Platz; 1. Platz mit de Mannschop 2005 – Europameesterschop U23: 1. Platz mit de Mannschop 2006 – Weltmeesterschop: 3. Platz 2007 – Europameesterschop: 1. Platz mit de Mannschop Weltmeesterschop: 1. Platz mit de Mannschop Weltcup: 1. Platz 2008 –
De Oscars 1941 sünd an’n 27. Februar 1941 in’t Biltmore Hotel in Los Angeles vergeven worrn. Dat weer de dörteihnte Oscarvergaav. Vergeven warrt de Pries an Filmen ut dat Vörjohr, in dissen Fall also vun 1940. Modereert weer de Vergaav vun Walter Wanger. Bi disse Vergaav weer nee, dat de Winners to’n eersten mol bit to de Priesvergaav geheem hollen weern. Bi disse Vergaav weer Rebecca de Film mit de meisten Nomineeren: de Film weer för tosamen ölven Kategorien vörslahn. An’n fakensten wunnen hett mit dree Oscars de Film The Thief of Bagdad. David O. Selznick för Rebecca Anatole Litvak för All This, and Heaven Too (dt.: Hölle, wo ist dein Sieg) Walter Wanger för Foreign Correspondent (dt.: Der Auslandskorrespondent) Darryl F. Zanuck för The Grapes of Wrath (dt.: Früchte des Zorns) Charlie Chaplin för The Great Dictator (dt.: Der große Diktator) David Hempstead för Kitty Foyle (dt.: Fräulein Kitty) Hal B. Wallis un Jack L. Warner för The Letter (dt.: Das Geheimnis von Malampur) John Ford un Walter Wanger för The Long Voyage Home (dt.: Der lange Weg nach Cardiff) Sol Lesser för Our Town (dt.: Unsere kleine Stadt) Joseph L. Mankiewicz för The Philadelphia Story (dt.: Die Nacht
Alexander Walerjewitsch Chalifman (russisch: Александр Валерьевич Халифман, faken ok in de engelsch Transkriptschoon Alexander Khalifman; * 18. Januar 1966 in Leningrad) is ein russisch Schachspeler. In de Johren 1982 un 1984 weer Alexander Chalifman Juniorenmeester vun de Sowjetunion. Den Titel vun en Groootmeester kreeg he 1990 vun de FIDE. Fröher för den Sowjetschen Schachverband spelend wessel he för de Johren 1991 un 1992 to'n Düütschen Schachbund, bevör he sück den Russischen Schachverband ansluuten dee. 1996 weer he russisch Landsmeester. Van 1990 bit 2003 weer he för verscheeden Vereens in de Schachbundsliga aktiv (1990 bit 1992 FTG Frankfurt, 1992 bit 1994 SC Stadthagen, 1994 bit 1997 PSV Duisburg, 1997 bit 2003 SG Porz). Van 1999 bit 2000 weer he FIDE-Weltmeester. Hüüd leit he en Schachakademie in Sankt Petersburg un is as Schriever vun Schachböker hervörtreden. In de mehrbandig Warken Opening for White according to Anand un Opening for White according to Kramnik stellt he en up 1.e4 bzw. 1.Sf3 footen Anspeelrepertoire dor. Gennady Nesis: Khalifman: Life & games. Everyman Chess, London 2000. ISBN 1-85744-212-1 Alexander Chalifman. Mehr Biller, Videos oder Audiodateien to’t Thema gifft dat bi Wikimedia Commons. Alexander Chalifman sien Schachpartien up chessgames.com (engelsch) Interview mit Alexander Chalifman, 2010 (engelsch)
Gunn is de Familiennaam von Adam Gunn (1872–1934), US-amerikaansch Lichtathlet, Angus Gunn (* 1996), engelschen Footballspeler, Anna Gunn (* 1968), US-amerikaansche Schauspelersche, Battiscombe Gunn engelschen Ägyptoloog un Philoloog, Bill Gunn (1934–1989), US-amerikaanschen Schauspeler, Speelbaas un Schriever, Bryan Gunn (* 1963), schottsch Footballspeler un Trainer, Bryn Gunn (* 1958), engelsch Footballspeler, Charles Gunn (1885–1983), brietsch Gaher, David Gunn (* 1972), US-amerikaansch Schauspeler, David Gunn, US-amerikaansch Kumponist, David Gunn, US-amerikaansch Schriever, David L. Gunn (* 1937), US-amerikaansch Iesenbahnmanager, James Gunn (* 1966), US-amerikaanschen Filmmaker, James Gunn (1753–1801), US-amerikaanschen Politiker, James Gunn (1843–1911), US-amerikaanschen Politiker, James Gunn (1923–2020), US-amerikaanschen Schriever, James E. Gunn (* 1938), US-amerikaanschen Astronoom, Janet Gunn (* 1961), US-amerikaansche Schauspelerin, Jeannie Gunn (1870–1961), austraalsche Schrieversche, Jimmy Gunn (üm 1900–na 1936), US-amerikaanschen Pianist, Jimmy Gunn (1948–2015), US-amerikaanschen American-Football-Speler, John Gunn (1939–2010), US-amerikaanschen Autorennfohrer, John Battiscombe Gunn (1928–2008), brietsch Physiker, Kirsty Gunn (* 1960), neeseelandsch-brietsche Schrieversche, Moses Gunn (1929–1993), US-amerikaansch Schauspeler, Neil M. Gunn (1891–1973), schottschen Schriever, Rhiana Gunn-Wright (* 1988), US-amerikaansche Politikberaderin, Richard Gunn (1871–1961), brietschen Boxer, Richard Gunn (* 1971), brietschen Schriever, Richard Gunn (* 1975), US-amerikaanschen Schauspeler, Robert Marcus Gunn (1850–1909), schottsch Ophthalmoloog, Ross Gunn (1897–1966), US-amerikaanschen Physiker, Ross Gunn (* 1997), brietschen Autorennfohrer, Russell Gunn (* 1971), US-amerikaansch
Gunn is de Naam vun en schottischen Clan, de ut Caithness un Sutherland in’n böversten Noorden vun de britischen Eilannen stammt. De Stammvadder vun de Clan is Olaf de Swarte, en norweegschen König vun’t 13. Johrhunnert. In’t 15. un 16. Johrhunnert weern de Keith vun Ackergill Arvfeenden vun de Gunns. Dat hett över lange Tiet to Fehden föhrt, bit sik de Clan Gunn butendem ok noch mit de Earls vun Caithness un Sutherland anleggt hebbt. In’t Johr 1585 keem dat to en Slacht bi Lochbroom, woneem se vun jemehr Feenden slahn worrn sünd. Dat Motto vun den Clan is Aut pax aut bellum (lat. för „Krieg oder Freden“). Alan Bold: Scottish Tartans. Pitkin Pictorials, London 1978, ISBN 0-85372-245-5 (Pitkin „Pride of Britain“ Books).
Emilio Petiva (* 30. Januar 1890 in Rovereto; † 17. September 1980 in Turin) weer en italieensch Radrennfohrer. Emilio Petiva weer Profi-Radrennfohrer van 1910 bit 1928, blots ünnerbraken för fiev Johr dör den Eersten Weltkrieg. 1910 wurr he all italieensch Meester noch vör Luigi Ganna un Eberardo Pavesi kunn denn aber dat groot Verwachten, dat man in hüm sett harr, nich ganz erfüllen. 1920 keem Petiva aber bi de Giro d’Italia up den veerten un 1923 up den achten Platz. Dorto wunn he 1924 un 1925 de Coppa Placci un 1926 den Giro dell'Umbria. Emilio Petiva in de Datenbank vun Radsportseiten.net
David Gunn is de Naam von David Gunn (* 1972), US-amerikaansch Schauspeler, David Gunn, US-amerikaansch Kumponist, David Gunn, US-amerikaansch Schriever, David L. Gunn (* 1937), US-amerikaansch Iesenbahnmanager. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
James Gunn is de Naam von James Gunn (* 1966), US-amerikaanschen Filmmaker, James Gunn (1753–1801), US-amerikaanschen Politiker, James Gunn (1843–1911), US-amerikaanschen Politiker, James Gunn (1923–2020), US-amerikaanschen Schriever, James E. Gunn (* 1938), US-amerikaanschen Astronoom. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Andy Murray is de Naam von Andy Murray (* 1951), kanaadsch Ieshockeyspeler un -trainer, Andy Murray (* 1982), eirschen Boxer, Andy Murray (* 1987), britisch Tennisspeler. Kiek ok bi: Andrew Murray. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Alan Jacob Alborn (* 13. Dezember 1980 in Anchorage, Alaska) is en ehmalger US-amerikaansch Skispringer. Siet 2001 hollt he den US-Rekord in’t Skifleegen mit 221,5 m wat he in Planica, Slowenien, schafft hett. Alborn weer över Johren de bedüüdenst Skispringer vun de USA un söss Johr lang Liddmaat vun de Natschonalmannschap. Veer Mal weer he amerikaansch Meester in’t Skispringen. Alborn weer all mit 17 Johren Deelnehmer an de Olympisch Spelen 1998 in Nagano un nehm ok veer Johr later an de Olympisch Spelen in Salt Lake City deel. In’ Weltcup weer de Saison 2001/02 mit en 20. Platz in dat Gesamtklassement sien bither spoodriekste. In’ März 2003 muss he wegen immer weer uptreeden Kneeproblemen- un operatschonen vun den Wettkampsprt torüchtreeden. En Johr later geev he en Comeback, kreeg aber weer Probleme mit sien Knee. He hett dat denn aber doch noch schafft 2006 an sien darte Olympisch Spelen, ditmal in Turin deeltonehmen. Nah de Saison 2006/2007 hett he sien aktiv Loopbahn afslooten. Statistik up de FIS-Websteed (engelsch) Websteed vun Alan Alborn
De Oscars 1942 sünd an’n 26. Februar 1942 in’t Biltmore Hotel in Los Angeles vergeven worrn. Dat weern de 14. Oscar-Vergaav, bi de de Filmen ut dat Vörjohr – also vun 1941 – ehrt worrn sünd. De 14. Vergaav schüll eerst afseggt warrn, vun wegen dat se blots wenige Weken na den Angreep op Pearl Harbor un dat Intreden vun de USA in den Tweeten Weltkrieg weer. De Präsidentsche vun de Akademie, Bette Davis, hett den vörslahn, dat för de Vergaav Intrittskorten verköfft warrt un dat innahmen Geld an’t Amerikaansche Rode Krüüz gahn schüllt. De Priesvergaav is denn as slicht Dinner ahn opwännige Avendkleedassch afhollen worrn. De Film mit de meisten Utteken weer dat Johr How Green Was My Valley, de in fief Kategorien Spood harr. Modereert worrn is de Vergaav vun Wendell Willkie. Darryl F. Zanuck för How Green Was My Valley (dt.: Schlagende Wetter) Mervyn LeRoy för Blossoms in the Dust (dt.: Blüten im Staub) Orson Welles för Citizen Kane Everett Riskin för Here Comes Mr. Jordan (dt.: Urlaub vom Himmel) Arthur Hornblow Jr. för Hold Back the Dawn (dt.: Das goldene Tor) Samuel Goldwyn för The Little Foxes (dt.: Die kleinen Füchse) Henry Blanke un Hal B.
Punch Miller oder ok Kid Punch Miller (eegentlich Ernest Miller; * 10. Juni 1894 in Raceland, Louisiana; † 2. Dezember 1971) weer en Dixieland Jazz-Trompeeter un Singer. Punch Miller speel to Anfang vun sien Karriere mit Kid Ory in New Orleans, wo he van 1919 bis 1927 arbeit hett, bevör he nah Chicago truck. Dor speel he in verscheeden Bands, as bi Jelly Roll Morton un Tiny Parham un hett an tallriek Plattenupnahmen mitwarkt, so bi Jimmy Blythe, Johnny Dodds, King Oliver, Jimmy Wade un Kid Howard. Dat nahlaatend Interesse an den Traditschonellen Jazz führ dorto, dat he en Tiet lang blots bi Festivals uptreden is un so nah un nah in Vergeetenheit keem. In de 1960er Johren mit de Dixieland-Revival-Bewegung kreeg he as Liddmaat vun de Preservation Hall Jazz Band weer mehr Upmarksomkeit. He gun nah New Orleans torüch, speel in de Preservation Hall un leit en eegen Band. 1962 entstunn en Album för Atlantic Records, Jazz at Preservation Hall, Vol. 3, up de Miller mit George Lewis, speel. 1963 gung he mit George Lewis up Japan-Tournee. Enn‘ vun de 1960er Johren speel he mit Captain John Handy un mit Jimmy Archey (Reunion). Punch Miller is bit an dat
Collateral Damage is de Titel vun en US-amerikaanschen Actionfilm ut dat Johr 2002. De Hööftrull speelt Arnold Schwarzenegger. De Geschicht baseert op den historschen Achtergrund vun den börgerkriegordigen Kunflikt vun Kolumbien. De Füerwehrmann Gordy Brewer warrt Ogentüüg, as sien Fro un sien Söhn in en Stratencafé in Los Angeles bi en Bombenanslag op de kolumbiaansche Bottschopp üm’t Leven kamen doot. Bekennen deit sik de kolumbiaansche Guerillagrupp „CLC“ ünner dat Regeer vun Claudio Perrini, de sik as Terrorist „El Lobo“ (de Wulf) nömen deit. De Terrorist weer sülvst verantwoortlich för dat Tünnern vun de Bomb un harr sik vör Oort as Polizist verkleedt. En Sympathisant vun de Guerillas betekent de Oppers in en Interview as Kollateralschaden, worophen Brewer de Büros vun de Sympathisanten verwöösten deit. Vun den CIA-Verantwoortlichen Peter Brandt warrt Brewer wies, dat de US-Regeeren ut diplomaatsche Grünnen nich eernsthaft na den Terroristen söken warrt. Also beslutt he op egen Fuust to hanneln un na Kolumbien to reisen, woneem he Perrini finnen will. Man kuum is he in Kolumbien ankamen, kummt Brewer twüschen de Fronten vun de Guerilla un de de Regeeren, de vun de USA stütt warrt. Mit en namaakten Pass versöcht he sik bit in’t Rebeet vun de
Rogge betekent Rogge, ene Aard Koorn uut de Söötgrasfamilie. Rogge is de Familiennaam von Adolf Rogge (1827–1886), düütschen Theoloog un Lokalhistoriker, Alma Rogge (1894–1969), plattdüütsche Schrieversche, Bernhard Rogge (1831–1919), düütschen Theoloog un Preddiger, Bernhard Rogge (1899–1982), düütschen Kunteradmiraal, Christian Rogge (1864–1912), düütschen evangeelschen Geistlichen un Generaalsupperndent, Cindy Rogge (1993–2017), düütsche Boxerin, Cornelius Rogge (1761–1806), nedderlandschen Geistlichen, Cornelius Rogge (1874–1936), düütschen Maler, Cornelius Rogge (* 1932), nedderlandschen Künstler, Ellen Meyer-Rogge (* 1966), düütsche Schrieversche un Doktersche, Emy Rogge (1866–1959), düütsche Malerin un Radererin, Friedrich Rogge (1867–1932), düütschen Landraad, Friedrich Wilhelm Rogge (1808–1889), düütschen Dichter, Georg Rogge (* 1929), düütschen Verwaltungsbeamten, Heinrich Rogge (1886–1966), düütschen Rechtswetenschopper, Heinrich Rogge (1887–1982), düütschen Schriever, Heinz Rogge (* 1927), düütschen Footballspeler, Helmut Rogge (Helmuth Rogge; 1891–1976), düütschen Archivar un Schriever, Helmut Rogge (* 1924), düütschen Bildhauer, Jacques Rogge (* 1942), belgischen Chirurg un Verbandsfunkschonär, Jan Meyer-Rogge (* 1935), düütschen Bildhauer, Jan-Uwe Rogge (* 1947), düütschen Familien- un Kommunikatschoonsberader un Schriever, Joachim Rogge (1929–2000), düütschen evangeelschen Theoloog, Johannes Friedrich Rogge (1898–1983), düütschen Bildhauer, Jörg Rogge (* 1962), düütschen Historiker, Jürgen Rogge (* 1940), düütschen Psychiater, Lola Rogge (1908–1990), düütsche Danzersche, Choreograafsche un Danspädagogin, Lothar Rogge (1942–2017), düütschen Mathematiker, Maik Rogge (* 1985), düütschen Schauspeler, Marie Rogge (†
Jacques-André-Joseph Camelot Aved oder Avet (* 12. Januar 1702 in Douai, hüüd Region Nord-Pas-de-Calais; † 4. März 1766 in Paris) weer en vun de führend Porträtisten vun den franzöösch Rokoko, Kunstsammler un Kunsthändler. Camelot Aved, ok „le Camelot“ oder „le Batave“ nömmt, wurr in dat fläämsch Douai as Söhn vun en Mediziner boren. Nah de fröh Dood vun sien Vader hett de Moder en nedderlannsch Offizier heiraadt un de Familie truck nah Amsterdam. Sien Utbillen kreeg he dor bi Boitard un Picart, af 1721 denn in Paris bi Alexis Simon Belle. Mit de sien Schölers Carle van Loo, François Boucher, Dumont le Romain un besünners Jean Siméon Chardin weer he befrüend. He entwickel dat Konzept vun dat „psychologisch Portrait“. 1731 wurr he free, 1734 vull Liddmaat vun de Académie royale de peinture et de sculpture; 1734 övernehm he dor de Funktschoon vun en Conseiller. 1759 hett sück Aved dat letzte Mal an en Salon bedeeligt. Aved harr en bedüüdend Kunstsammlung, in de neben Warken vun sien franzöösch Tietgenossen ok öllere italieensch un vör allen ok nedderlannsch Meester vertreden weer. He weer ok as Kunsthändler tätig. Sien Sammlung wurr 1766 in Paris verstiegert. Sien Biller befinnen sück hüüd in tallriek franzöösch
Johannes Raspe (* 29. November 1977 in München) is en düütschen Schauspeler un Synchroonsnacker, de sünners ok bekannt is as düütsche Faststimm vun Robert Pattinson un sien Synchroonarbeit vun den schottischen Schauspeler James McAvoy un de US-Amerikaner Eric Christian Olsen. Raspe sien Öllern sünd beide Schauspelers. Dör de Verbinnen vun sien Vadder harr he mit ölven Johren de Mööglichkeit as Kinnerstimm in en Synchroonstudio to arbeiten. In de Poppenreeg Flickerl und Fleckerl hett he 1988 för den Bayerischen Rundfunk de Titelrull Fleckerl snackt. Dat Johr dorop hett he en Rull vun de Kinnerreeg Gentle Ben övernahmen. In sien wietere Loopbahn hett he Synchroonarbeit in en grote Tall vun Filmen un Feernsehregen maakt, so as in Donnie Darko (2001), Sabrina, the Teenage Witch (1996-2003) oder The Lookout (2007). Sünner bekannt worrn is he aver as Faststimm vun Robert Pattinson as he Twighlight-Reeg speelt hett. Siet den Film Atonement (2007) is he jümmer fakener ok as Synchroonstimm vun James McAvoy to höörn. Ok as Schauspeler is he aktiv: Ünner den Speelbaas Klaus Lemke hett Raspe 2002 de Hööftrull in den Film Running Out of Cool speelt un weer 2006 in de Independent-Kummedie Something That Sticks to sehn. Johannes Raspe is verheiraat un
De Henry-Draper-Kataloog is en astronoomschen Steernkataloog, de Daten to de Positschoon un Spektralklass vun 225.300 Steerns bargt. Angaven, de sik op den Kataloog beteht, warrt mit de Afkörten HD un de Tall vun den Steern maakt. To’n Bispeel hett de Polarsteern de Beteken HD 8890. De Kataloog is dat eerste mol twüschen 1918 un 1924 vun Anny Jump Cannon un ehr Kollegen an’t Harvard College Observatory ünner de Opsicht vun Edward Charles Pickering in ngeen Bännen rutgeven worrn. Den Naam hett he to Ehren vun Henry Draper kregen, den sien Weetfro dat Geld dorför praatstellt hett. In’t Johr 1949 is de Kataloog nochmol utwiet worrn op tohopen 359.083 Steerns. Steerns, de in dissen Kataloog oplist warrt hebbt mittlere schienbore Helligkeiten rünner bit na de 9. Gröttenklass. Dat is ruchweg 50-mol swacker as de lichtswacksten Steern, de een jüst noch so mit dat fre’e Oog sehn kann. För professschonelle Instrumenten an Steernwachten sünd dat allns helle Steerns, man för Teleskopen, de vun Amateuren bruukt warrt, sünd dat dörsnittliche Objekten. De Henry-Draper-Kataloog deckt den helen Himmel un gellt as de eerste groot anleggte Akschoon, de Spektraltypen vun de Steern in en Kataloog tosamentofaten. De HD-Kataloogbeteken warrt sünners bi Steerns bruukt, de keen
Mebsuta (ok Melboula oder Melucta) is de Egennaam vun den Steern ε Geminorum in’t Steernbild Tweeschen. Mit en schienbore Helligkeit vun +3.06m is Mebsuta een vun de heelleren Steern in de Tweeschen un kann licht mit free Oog bekeken warrn. Ut dat Vermeten vun de Parallax hebbt Forschers en Afstand to de Eer vun ruchweg 840 ± 40 Lichtjohren utrekent. Dör sien Neeg to de Ekliptik kann de Steern mitünner vun’n Maand oder sogor vun en Planet verdeckt warrn. Dat kummt aver nich faken vör: de letzte Bedecken weer an’n 8. April 1976 dör den Mars. De Spektralklass vun Mebsuta is G8 Ib, wobi dat Ib andüüt, dat de Steern en Överrees is. Mööglich weer aver ok, dat de Steern dör den asymptootschen Resentwieg vun’t Hertzsprung-Russell-Diagramm lopen is un en aflöste Schaal vun Stoff opwiest. Sien Maat warrt op den 105- bit 175-facken Dörmeter vun de Sünn annahmen mit en Masse, de ruchweg 19-mol so groot is as vun de Sünn. De Naam Mebsuta kummt ut de araabschen Spraak (مبسوطة, mabsūṭa) un bedüüt so veel as „de Utstreckte“. Dat geiht torüch op olle Tieten, as de Steern Mekbuda de Poten vun en Lööw dorstellt hebbt, un Meksuta en utstreckte annere
Jacek Tomczak (* 5. März 1990 in Śrem (düütsch: Schrimm)) is en poolsch Schachspeler. He hett siet 2012 den Grootmeestertitel. Mit en Elo-Tall van 2560 (Stand August 2012) liggt he to Tiet up den 13. Platz vun de poolsch Ranglist. 2006 weer he U16-Weltmeester. FIDE-Koort (engelsch) Profil bi chessgames.com (engelsch)
Downhill (op plattdüütsch so veel as „Bargdaal“) is de Titel vun en britischen Stummfilm vun Alfred Hitchcock. Dat Filmdrama baseert op en Theaterstück mit glieken Naam, dat Ivor Novello tosamen mit Constance Collier – ünner dat gemeensome Pseudonym David L’Estrange – schreven hett. Dat weer de föffte Film, den Hitchcock as Speelbaas maakt hett. Roddy Berwick is Schöler an en düür engelsch Internat, woneem he de Schollkaptein vun de Rugby-Mannschop is un en hooch achten Speler. Dat geiht op ’t Enn vun de Internatstiet to, as he un sien besten Fründ Tim Wakeley anfangt, sik mit de Kellnersche Mabel to drapen, de ok in en Laden arbeit. De beiden Frünnen hebbt sik gegensietig sworen, sik bit in alle Tieten to hülpne un bi de Siet to stahn. As Mabel korte Tiet later vertellt, dat se en Kind kriegen deit, kummt Roddy in den Verdacht, de Vadder to wesen, ofschoonst in Wohrheit Tim ehr dat Kind maakt hett. Man, Tim bruukt en Stipendium vun de School, dat he in Oxford to studeeren kann. Dorüm kann he sik dat nich leisten vun’t Internat smeten to warrn. Roddy nimmt de Schuld op sik un versprickt Tim, dat he fast to jemehrn Swoor stahn
Downhill (engelsch: „bargdaal“) betekent Downhill, brietschen Stummfilm vun Alfred Hitchcock ut dat Johr 1927, Downhill, annere Beteken för Bargaffohrt in verschedene Sportorden, Downhill, Oort in Noordirland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Färöer [[ˈfɛːʁøɐ]] – ok Färöers, Faröers oder Faröer nömmt (färöösch Føroyar [[ˈfœɹjaɹ]], däänsch: Færøerne [[ˈfɛːʀøʔəʀnə]] „Schaapsinseln“) sünd en Inselgrupp in den Noordatlantik twuschen de Brittschen Eilannen, Norwegen un Iesland. Funnen un besiedelt wurrn sünd se eerst in dat Middeloller. Mol afsehn vun Lítla Dímun, wat de lüttjeste vun all 18 Inseln is, wahnt up all Eilannen over dat ganze Johr hen Lüde. De Hööftstadt is Tórshavn. De um un bi 49.000 Inwahners weert Färingers oder ok „Färöers“ nömmt. Se snackt de Färöösche Spraak, de sik ut dat Ooldwestnoordsche utspunnen hett un verwandt is mit Ieslannsch un Norweegsch. De Färingers seht sik nich as Dänen, man as en egen Volk, wat vun de Wikingers afstammen deit. As ok Gröönland sünd de Färöer en „Natschoon mit lieke Rechten“ (Verdrag vun Fámjin) binnen dat Königriek vun Däänmark. Al vun 1948 af an sünd se wiethen autonom. Mit dat Løgting gifft dat dor een vun de öllsten Parlamente vun de Welt. Twee Afordente weert jummers na dat däänsche Folketing henstüert, bovenhen sünd se mit twee Lüde in den Noordschen Raat mit bi. Anners, as Däänmark höört de Färöer nich to de Europääsche Union mit to un na Artikel 3, Afsatz 1 vun den Tollkodex
Henri Louis Marie van Schaik (* 24. Juli 1899 in Delft; † 19. August 1991 in Cavendish (USA), weer en nedderlannsch Springrieder. Sien gröttste Erfolg weer de Gewinn vun de Sülvermedaille mit de Mannschap tosommen mit Jan de Bruine un Johan Greter bi de Olympisch Sömmerspelen 1936 in Berlin achter de düütsch Mannschap. Sien Peerd weer dorbi Santa Bell. In de Eenzelwertung keem he up den 23. Platz. Profil up sports-reference.com (engelsch)